kardosdrur/scandi-wiki huggingface dataset:
Lambertseter Hockeyklub

Lambertseter Hockeyklub (grundlagt 10. april 1945) var en ishockeyklub på Lambertseter i Oslo. Klubben blev grundlagt i 1945 under Lambertseter Idrettsforening. Lambertseter hockeyklub blev i 1990 fusioneret til Manglerud Star Ishockey. Lambertseter Flyers blev oprettet som en fortsættelse af Lambertseter hockeyklub.

Historie 
Klubben fra en af Oslo's forstadsbyer var en regelmæssig modstander for hold i 2. division ishockey for mænd i 70'erne. Det var for det meste 2. divisionskampe, men for 1. division ishockey for mænd 1971/72 flyttede Lambertseter op i 1. division (i dag Fjordkraftligaen), men rykkede ned i 1. afdeling for ishockey til mænd 1972/73. Lambertseters sidste sæson i topserien var i 1981-82, og da de rykkede ned, flyttede Storhamar Dargons op. Før sæsonen havde Lambertseter også været opposition i Storhamars første træningskamp i den nybyggede Storhamar Ishall. I sæsonen 1990-91 dannede de "L" i LM-90, en andelsklub mellem dem og Manglerud Star Ishockey.

Se også 
 Lambertseter Idrettsforening
 Lambertseter Flyers
 LM-90

Eksterne links 
 Lambertseter IF
 Lambertseter Stadion - Nordic Stadiums

Etableret i 1945
Sport i Oslo
Tidligere ishockeyklubber
Hasle-Løren Idrettslag

Hasle-Løren Idrettslag (grundlagt 1. juli 1911 som  Hasle Fodboldklub ) er en Norsk sportsklub fra Løren i Oslo. Sportsholdet har i øjeblikket grupper for fodbold, håndbold, innebandy, ishockey, skiløb og cykling. Hasle-Lørens ishockeyhold vandt Norsk mesterskab tre gange i 1970'erne, og klubben blev også Norsk mester i bandy for kvinder seks år i træk fra 1989 til 1994.

Hasle-Løren ligger på Refstad i et grønt område, som har et større anlæg (Løren Idrettspark) med innebandysal, kunstgræsbane, volleyballbane, basketballbane og klubhus.

eksterne links 
 Officiel hjemmeside

Floorballklubber fra Norge
Ishockeyklubber i Norge
Etableret i 1913
Sport i Oslo
The Unbearable Weight of Massive Talent

The Unbearable Weight of Massive Talent er en kommende amerikansk actionkomediefilm instrueret af Tom Gormican, som var med til at skrive manuskriptet med Kevin Etten.

Den er planlagt at blive udgivet den 19. marts 2021 af Lionsgate .

Handling 

Nicolas Cage accepterer modvilligt et tilbud på 1 million dollars om at deltage til en fans fødselsdag. Når tingene tager en vild drejning, bliver Nic tvunget til at blive en version af nogle af hans mest ikoniske og elskede figurer for at redde sin kone og datter fra millionær-fanatikeren, der er en berygtet narkobaron.

Eksterne henvisninger 
 

Komediefilm fra USA
Engelsksprogede film
Amerikanske film fra 2022
Team Aalborg-Sparekassen Danmark

Team Aalborg-Sparekassen Danmark er et dansk cykelhold, som blev etableret af Aalborg Cykle-Ring. Det blev præsenteret i starten af december 2020 med Sparekassen Vendsyssel som navnesponsor, og kører fra 1. januar 2021 som et DCU Elite Team.

Holdet fik debut den 1. april 2021, da de deltog i DCU licensløbet Easter Road Race.

Holdet

2024 
Foreløbig trup

2023

2022

2021

Sejr

Referencer

Eksterne henvisninger 
 
 
 

DCU Elite Team
Etableret i 2021
Sportsklubber i Aalborg
Peleșslottet

Peleșslottet () er et nyrenæssanceslot i Karpaterne nær Sinaia i Prahova-distriktet i Rumænien. Det ligger på en eksisterende middelalderlig rute der forbinder Transylvanien og Valakiet, og det blev opført mellem 1873 og 1914. Indvielsen blev afholdt 1883, og det blev bygget til kong Carol 1. af Rumænien.

Referencer 

Slotte i Rumænien
Tarmben

Tarmbenet, ofte kaldt hoftebenet (må dog ikke forvirres med det reele hofteben), er den største knogle i hoftebenet. Den er opdelt i corpus ossis illi og ala ossis illi, som tilsammen udgør det blad-formede tarmben.

Struktur 
De to 'dele' af tarmbenet er opdelt af to strukturer: Linea arcuata og facies auricularis ossis illi. Facies og endda også tuberositas iliaca betragtes i noglet materiale som del af corpus, hvilket vil sige at corpus overtager dorsalsiden af hoftekammen. I denne artikel betragtes linea arcuata og facies auricularis ossis illi som grænseområder og tuberositas iliaca som del af ala.

Facies auricularis ossis illi artikulerer med en tilsvarende knogleflade på korsbenet.

Corpus ossis illi 
Corpus af tarmbenet er, set fra siden, formet som en affladet rektangel med en skrå hældning. Den nederste ende er med til at danne acetabulum og den øverste ende fascies auricularis ossis illi på indersiden. Øverst er corpus på indersiden afgrænset af linea arcuata, en forhøjning der løber imellem mødestedet af de tre hofteknogler og fascies auricularis ossis illi. Nederst er rektanglen indad konveks og indskæringen der dannes her kaldes incisura ischiadica major.

Corpus danner forbindelse med nabohofteknoglen os ischii, sædebenet. Den udgør også halvdelen af forbindelsen til skambenet sammen med ala ossis illi.

Ingen muskler insererer på corpus ossis illi, men et enkelt ligament, ligamentum sacroiliacum posterius, har strøj der hæfter bl.a. til dorsal-enden af corpus.

Ala ossis illi 
Vingen af tarmbenet udgør langt størstedelen af knoglens overflade og indeholder talrige overfladeegenskaber, bl.a. for at kunne fungere ordentligt som sæde for de talrige muskler der insererer på denne.

Den frie overkant af ala betegnes crista iliaca, eller hoftekammen på dansk. Langs hoftekammen findes en række knoglefremspring. Forrest langs grænsen til skambenet er spina iliaca anterior inferior og lige superiort for denne er spina iliaca anterior superior. Bagtil findes den bagud-pegende spina iliaca posterior superior og under denne, ved dorsalenden af incisura ischiadica major, findes spina iliaca posterior inferior. Hoftekammen ender ved posterior inferior og ala overgår her til corpus. Lidt dorsalt for spina iliaca anterior superior, pegende lateralt ud fra kroppen på ydersiden af ala, findes desuden også tuberculum iliacum.

Den antero-mediale flade af ala er lateralt-konveks og kaldes fossa iliaca og den tilsvarende musculus iliacus har origo fra denne.

Referrencer 

 
Knogler i bækkenet
Skelet
Drejeled

Et drejeled er en form for ægte led med kun én enkelt frihedsgrad. En knogle fungerer som akse, som den anden knogle drejer/roterer sig rundt om. I modsætning til et hængselsled, drejes der rundt om længderetningen af knoglerne. Articulatio atlantoaxialis mediana, leddet imellem C02's (Axis) tap og indhulingen i C01 (Atlas) er et eksempel på et drejeled.

Referrencer 

Led
Félix Tshisekedi

Félix Antoine Tshisekedi Tshilombo (født den 13. juni 1963) er en politker fra DR Congo, der siden den 25. januar 2019 har været landets præsident.

Han er leder af Unionen for demokrati og socialt fremskridt (UDPS), det ældste og største parti i DR Congo, en post han overtog fra sin afdøde fader Étienne Tshisekedi, der tre gange var premierminister i Zaïre og oppositionsleder under Mobutu Sese Sekos regeringstid. Tshisekedi var UDPS' kandidat til præsidentvalget i 2018, som han vandt, trods rapporter om valgsvindel. Hans valgsejr blev dog anerkendt af DR Congos forfatningsdomstol. Han overtog præsidentembedet efter Joseph Kabila. Valget markerede den første gang der er sket en fredelig magtovergang i DR Congo/Zaïre siden uafhængigheden fra Belgien i 1960.

Referencer 

Demokratiske Republik Congos præsidenter
Nuværende statsoverhoveder
Sædeben

Sædebenet er en parret knogle som deltager i det større hofteben. Ud af dens tre naboknogler er det den stærkeste, hvilket er nødvendigt da den skal bære størstedelen af legemsvægten ved siddende stilling. Knoglen er den nederste af knoglerne i bækkenbenet.

Struktur 
Sædebenet består af en corpus ossis ischii og en ramus ossis ischii. Corpus er den lodrette, rektangulære del af knoglen der forløber inferiort fra acetabulum. Knoglen kroger rundt ved et hjørne benævnt tuber ischiadicum og får nu et antero-medialt forløb henad mod ramus inferior ossis pubis på undersiden af skambenet.

Indersiden af den krogede struktur dannet af de to knogledele udgør den ene halvdel af foramen obturatum, et stort rundt hul i bunden af hoftebenet.

Corpus ossis ischii 
Corpus af sædebenet starter sit forløb ved acetabulum, hvor den i voksne er fuldstændigt vokset sammen med corpus af både skamben og tarmben. I gennemsnit er corpus af sædebenet med til at danne omkring 2/5 af acetabulum.

På den øvre medialside af corpus er et medialt-orienteret spidst knogleudspring benævnt spina ischiadica. Over spina ischiadica findes incisura ischiadica major, som er en struktur befindende hovedsageligt på tarmbenet. Under spina ischiadica findes således også incisura ischiadica minor. Begge er konvekse indhug på knoglens sagittalprofil, dog er major betydeligt dybere end minor.

For enden af corpus, og for enden af incisura ischiadica minor er et rugt hjørneområde benævnt tuber ischiadicum. Begyndelsen af dette hjørne er enden af corpus ossis ischii's brug som betegnelse på sædebenet.

Ramus ossis ischii 
Efter tuber ischiadicum får sædebenet et vandret forløb, pegende skråt antero-medialt. Denne knogledel skyder frem for at forene sig med den tilsvarende ramus inferior ossis pubis på skambenet. Tilsammen betegnes de to rami: De forenede rami. De to rami's samlede underside betegnes arcus pubicus.

Referrencer 

Skelet
 
Knogler i bækkenet
Henrik Jess Jensen

Henrik Jess Jensen (født 3. oktober 1965 i Fjerritslev) er en dansk afdelingsleder hos Aalborg Kommune. Han var formand for Danmarks Cykle Union fra januar 2016 til marts 2023 hvor han trak sg tilbage og blev afløst af Morten Anderson. I marts 2017 blev han én af tre vicepræsidenter for Den Europæiske Cykleunion (Union Européenne de Cyclisme, UEC).

Referencer

Eksterne henvisninger 
 

Personer fra Fjerritslev
Foreningsformænd fra Danmark
Cykelsport i Danmark
Vibeke Skofterud

Vibeke Westbye Skofterud (født 20. april 1980, død 29. juli 2018) var en norsk langrendsløber. Hun vandt guld i 4 × 5 km stafetten ved vinter-OL 2010 i Vancouver. 

Skofterud vandt et komplet sæt på 4 × 5 km stafetmedaljer ved FIS Nordiske skimesterskab (guld: 2005, guld: 2011, sølv: 2003, bronze: 2007) og opnåede sin bedste individuelle resultat med en trettendeplads i 55 km dobbelt forfølgelse i 2003.

Skofterud deltog første gang ved de olympiske vinterlege i 2002 i Salt Lake City. Her deltog hun i sprint, hvor hun blev nummer 21, på 15 km med en 28. plads, på 30 km, hvor hun blev nummer otte, samt på 5/5 km forfølgelsesløbet, hvor hun blev nummer 28.

Hendes første individuelle sejr kom i et forfølgelsesløb i Norge i 2006.

I 2012 blev Skofterud den første nordmand, der vandt Vasaloppet officielle dameklasse.   Hun satte en ny rekordtid, 4.08,24, mere end 8 minutter hurtigere end den tidligere rekord fra 1998.

Ved vinter-OL 2010 deltog hun udover i stafetløbet også i 10 km-løbet, hvor hun blev nummer 22, mens hun udgik på 15 km-distancen.

World cup-sæsonen 2012/2013 viste sig at være vanskelig for Skofterud på grund af sygdom og skader, og hun blev tvunget til at afslutte sæsonen halvvejs igennem. Hun kom tilbage på landsholdet den følgende vinter, men hendes resultater var mindre tilfredsstillende. Efter det ikke lykkedes hende at kvalificere sig til vinter-OL 2014 annoncerede Skofterud sin pensionering fra landsholdet til fordel for en karriere i ski-maraton.

Hun trak sig tilbage fra langrend i 2015.

Skofterud bekræftede i juni 2008, at hun var i et forhold til en kvinde. Hun havde tidligere været i forhold til mænd.  

Skofterud blev rapporteret savnet tidligt om morgenen den 29. juli 2018 og blev fundet død på en holm. Politiet oplyste, at hun sandsynligvis døde øjeblikkeligt af skader efter en jetskiulykke nær Arendal. Skofterud var under indflydelse af alkohol på tidspunktet for hændelsen med en alkoholpromille over den lovlige grænse på 0,8 ‰.
Hun blev 38 år gammel.

Referencer

Eksterne henvisninger 

 

Langrendsløbere fra Norge
Deltagere for Norge ved vinter-OL 2002
Deltagere for Norge ved vinter-OL 2010
Medaljevindere ved vinter-OL 2010
Langrendsløbere ved vinter-OL 2010
Olympiske mestre fra Norge
Bagholt Mose

Bagholt Mose er en fredet mose der ligger i Munkeskov ved Haslev i Faxe Kommune på Sydsjælland. Den er en rest af en tidligere meget større højmose. I mosen findes en enestående flora med meget sjældne planter som i dag er truede og sårbare, og den  er en af Sjællands mest værdifulde moselokaliteter. Mosen er også et habitatområde og er  sammenfaldende med  Natura 2000 område nr. 159 Bagholt Mose.

Landskabet 
Mosen er ligger  i en lavning i Munkeskoven, hvor der  er  dannet en højmose, der  stort set blev bortgravet under 1. verdenskrig og i årene efter.

Der er efterfølgende sket en begyndende tilgroning af de gamle tørvegrave med hængesæk. Områdets unikke karakter skyldes en mosaik af gamle kanter fra tørvegravene med næringsfattig højmosekarakter og så forskellige stadier at tilgroning af de gamle tørvegrave.

I randen af højmosen (laggen) findes desuden områder med næringsrige kærtyper og ellesump. I forbindelse med tørvegravningen er de fremkommet partier med kalkrig jordbund.

Mosaikken omfatter ekstremrigkær, overgangsfattigkær, ekstremfattigkær og højmosepartier.

Gennem moseområdet løber en grøft, som afvander skovens andre lavbundsområder og en nærliggende lavmose. Selve fredningen omfatter 12 ha mose og 5 ha omkransende blandet skov.

Flora 
Bagholt Moses artsrige flora består hovedsageligt af arter, der er lyskrævende lavbundsarter.

Blandt de 20 sjældne og biotoptypiske arter fundet i 1980’erne er løgurt, hjertelæbe, mygblomst og liden kæruld de mest markante. Desuden er der på lokaliteten fundet 8 orkidearter (herunder plettet gøgeurt) og en krydsning blandt to af disse. Mosen er kendt for sin mosflora med rigtigt mange arter, blandt andet kærgittermos

Fredningen  
Området er fredet i 1985 og igen ved kendelse fra Overfredningsnævnet 1987. Der er fredet et areal på 17 ha.

Kilder og henvisninger

 Kort over området på miljoegis.mim.dk

EU-habitatområder i Danmark
Fredede arealer i Danmark
Lokaliteter i Faxe Kommune
Tine De Caigny

Tine De Caigny (født 9. juni 1997) er en belgisk fodboldspiller, der spiller som midtbanespiller/angrebsspiller for Anderlecht  og for s landshold.

Hæder 
Anderlecht
Vinder
 Super League: 2017-2018, 2018-2019, 2019-2020,
Toer
 Super League: 2016-2017,

Lierse SK
Vinder
 Belgiske Kvinders Cup: 2015–16

Club Brugge
Toer
 Belgiske Kvinders Cup: 2014–15
 Belgiske Kvinders Cup: 2013–14

Referencer

Eksterne henvisninger 
 

Kvindelige fodboldspillere fra Belgien
Kvindelige fodboldlandsholdsspillere fra Belgien
Fodboldspillere fra RSC Anderlecht
Belgiske Kvinders Super League

Belgiske Kvinders Super League (Nederlandsk: Super League Vrouwenvoetbal/Belgisch Vrouwenvoetbal Kampioenschap; Fransk: Superligue/Championnat de Belgique féminin de football; Tysk: Superliga/Belgische Frauenfußballmeisterschaft) er Belgiens bedste række i kvindernes fodbold. Ligaen blev etableret i 2015 efter BeNe League, der var en fælles liga for Belien og Holland og blev nedlagt efter 2014–15 sæsonen. Standard Fémina de Liège vandt de første to sæsoner i Super League, derefter vandt Anderlecht ligaen i de følgende tre sæsoner.

Hold

Mestre

Referencer 

Kvindefodboldligaer
Kvinders Super League
De Spanske Bjerge

De Spanske Bjerge er en sang fra 2009 med den danske sanger Flemming Bamse Jørgensen.
Sangen er inkluderet på det sidste album "Tæt på" med sangeren som døde nytårsdag i 2011.
Den er skrevet af den danske sangskriver og sanger Nikolaj Christensen fra Nikolaj & Piloterne og Mads Haugaard.

Kilder og henvisninger

Sange fra 2009
Google Drev

Google Drev er en filopbevarings- og synkroniseringstjeneste udviklet af Google. Google Drev, som blev lanceret den 24. april 2012, giver brugerne mulighed for at gemme filer, synkronisere filer på tværs af enheder og dele filer. Ud over et websted tilbyder Google Drev apps med offlinekapabilitet til Windows- og macOS- computere og Android- og iOS- smartphones samt tablets. Google Drev omfatter bl.a Google Docs, Google Sheets og Google Slides.

Google Drev tilbyder brugere 15 gigabyte gratis lagerplads via Google One. Google One tilbyder også større lagerplads mod betaling. Uploadede filer kan være op til 5 terabyte i størrelse. Brugere kan ændre fortrolighedsindstillinger for individuelle filer og mapper, herunder muliggøre deling med andre brugere eller offentliggøre indhold. På webstedet kan brugerne søge efter et billede ved at beskrive dets udseende og bruge naturligt sprog til at finde bestemte filer, som for eksempel "find mit budget regneark fra december sidste år".

Drev
Datalagringstjenester
Ella Marie Hætta Isaksen

Ella Marie Hætta Isaksen (født 25 . april 1998) er en norsk, samisk musiker fra Tana. I 2016 vandt Isaksen Sámi Grand Prix med sin selvskrevne sang "Luoddaearru" og i 2017 vandt hun Liet International med samme sang. I 2017 var Isaksen med til at starte bandet ISÁK. I oktober 2018 vandt hun NRK-programmet Stjernekamp.

Hun var fylkesleder i miljøbeskyttelseorganisationen Natur og Ungdom fra januar 2015 til januar 2016, og havde hverv i organisationen frem til hun blev ansat som kampagnesekretær sommeren 2017. Endvidere blev hun valgt ind i Natur og Ungdoms centralstyre i januar 2018, hvor hun sad i et halvt år, indtil hun i sommeren 2018 valgte at fokusere på musikken.

I 2019 modtog hun Brobyggerprisen fra Norske kirkeakademier.

Referencer

Eksterne henvisninger 
 
 

Miljøforkæmpere
Sangere fra Norge
Samer
Nässjö station

Nässjö station, er en svensk jernbanestation som ligger i Nässjö i Sverige.

Jernbanestationer i Sverige
Det samfundsøkonomiske selskab

Det Samfundsøkonomiske Selskab eller almindeligvis DSS, er en selvstændig forening for studerende på Aarhus Universitet, som interesserer sig for sammenspillet mellem økonomisk teori og samfundet i øvrigt.

Kilder og henvisninger

Studenterforeninger ved Aarhus Universitet
Anvendt Kommunalforskning

Anvendt Kommunalforskning (AKF) er en dansk organisation. 
Dets funktion er efter fusioner videreført i VIVE – Det Nationale Forsknings- og Analysecenter for Velfærd.

AKF blev oprettet i 1975 som Amternes og Kommunernes Forskningsinstitution.
Navnet blev ændret i 2006 til Anvendt KommunalForskning (hvorved man bevarede forkortelsen "AKF" og logoet).
I 2012 blev organisationen fusioneret ind under KORA.
Direktør var da Mette Wier.

Oprindeligt holdt organisation til på Nyropsgade nummer 37, København, men flyttede i 2010 til Købmagergade nummer 22.

Henvisninger 

Foreninger fra Danmark
Krösatågen

Krösatågen er et regionalt togsystem i Sverige, der siden 1985 har transporteret passagerer i  i Jönköpings län og Kronobergs län samt i län der grænser op hertil (Hallands län, Kalmar län, Blekinge län og Skåne län). Togene drives på vegne af de regionale myndigheder forvaltninger for kollektiv trafik. 

Navnet på togene stammer tilbage fra de tidligere toge, der gik fra Blekinge op til Småland, som man tog med for at samle lingon som blev kaldt ”kröson”.

I perioden mellem 2010 og 2014 blev strækningerne kørt af DSBs datterselskab DSB Småland AB.

Linjer

Eksterne henvisninger

Krösatågens hjemmeside

Linjekort (pdf) på banens hjemmeside

Jernbanestrækninger i Sverige
Finn Poulsen

Finn Poulsen (født 1961) er en dansk politiker fra Det Konservative Folkeparti. Han var 1. næstformand i partiet da Lene Espersen trak sig som formand i januar 2011. Derfor blev han partiets midlertidige formand. Han ønskede dog ikke at være formand gennem længere tid, og derfor blev Lars Barfoed valgt som ny formand på et ekstraordinært landsråd i marts 2011.

Poulsen er desuden direktør i modekoncernen Bestseller.

Referencer 

Erhvervsfolk fra Danmark
Politikere fra Det Konservative Folkeparti
Rafer Johnson

Rafer Lewis Johnson (født 18. august 1934 i Hillsboro i Texas, død 2. december 2020 i Sherman Oaks, Californien) var en amerikansk tikampkæmper og filmskuespiller. Han vandt den olympiske guldmedalje i 1960 i tikamp efter at have vundet sølv i 1956. Han havde tidligere vundet et guld i Pan American Games i 1955. Han var USA-holdets flagbærer ved OL i 1960 og tændte den olympiske flamme ved Los Angeles Games i 1984.

Kilder

Eksterne henvisninger 

 
 

Skuespillere fra Texas
Deltagere for USA ved sommer-OL 1960
Mangekæmpere fra USA
Den klassiske musikquiz

Den klassiske musikquiz er en tv-quizserie, der siden 2016 har været sendt på varierende DR-kanaler. Lederen af quizzen er Phillip Faber, der er chefdirigent for DR Pigekoret, og de to faste holdledere er klarinettisten og satirikeren Frederik Cilius samt pianisten og radioværten Mathias Hammer.

Format 
Den klassiske musikquiz er en quiz, hvor to hold med tre deltagere på hver dyster i viden om klassisk musik. Frederik Cilius og Mathias Hammer står i spidsen for de to hold, som derudover består af forskellige musikere og andre personer, der beskæftiger sig professionelt med klassisk musik. Musikken spilles på scenen bag deltagerne af musikere fra DR Symfoniorkestret.

Opgaverne går ud på at identificere klassiske musikstykker ud fra blandt andet følgende kriterier:
 musikken spilles bagfra
 så få toner som muligt (hvem er hurtigst?)
 kun spillet på et slagtøjsinstrument (ingen toner)
 kun ud fra tonehøjde (ukendt rytme)
 med udvalgte toner ("huller" i musikken)
 dirigentens fagter alene
 mindre kendte musikstykker

Nogle af opgaverne gives på skift til hvert af holdene, der belønnes med 1-4 point for korrekte svar. I andre af opgaverne er begge hold med, og det hold, der hurtigst få 2 point, hvis de svarer rigtigt; hvis de svarer forkert får modstanderne pointene. Når konkurrencen er færdig, får hver af deltagerne på det vindende hold en T-shirt med humoristisk tekst, der typisk indeholder et komponistnavn. Det humoristiske er et gennemgående træk i serien, hvor især de tre tre gennemgående personer (Faber, Cilius og Hammer) ind imellem kommer med fjollede kommentarer og driller hinanden.

Blandt gæstedeltagerne i quizzen har været:
 Katrine Gislinge, pianist
 Nikolaj Koppel, pianist og musikchef
 Magnus Koch, fagottist
 Victor Koch, trompetist
 Isabella Hübener, fløjtenist
 Tanja Zapolski, pianist

Referencer

Eksterne henvisninger 
 

Tv-quizzer
Tv-serier fra Danmark
Danske tv-serier fra 2010'erne
Danske tv-serier fra 2020'erne
DR-serier
Michaela Konečná

Michaela Konečná (født 6. juli 1998) er en tjekkisk håndboldspiller, som spiller for DHC Sokol Poruba og Tjekkiets kvindehåndboldlandshold.

Hun deltog ved EM 2018 i Frankrig og EM 2020 i Danmark.

Referencer

Eksterne henvisninger 

Håndboldspillere fra Tjekkiet
Bistoft

Bistoft er en landsby beliggende ved Bondeåen sydøst for Flensborg i Angel i Sydslesvig. Administrativt hører Bistoft under Store Solt Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Store Solt Sogn. Sognet lå i Ugle Herred (Flensborg Amt, Sønderjylland), da området tilhørte Danmark. Bistoft bestod i 1900-tallet af syv gårde, fire kådnersteder (husmandssteder) samt syv koloniststeder, der i forening med nogle i det tilgrænsende Havetoft Sogn kaldes for Nørreskel (ty Nordscheide). Med under Bistoft hører også Bistoftmark (Bistoftfeld) og Bistoft Skov. På Bondeåens modsatte bred ligger landsbyen Møllebro (ty. Mühlenbrück).

Bistoft (Bistrup) er første gang nævnt 1231 i Kong Valdemars Jordebog som Byscopstoft. Den angeldanske / jyske udtale er Bestawt. Navnet er afledt af biskop. Landsbyen må oprindelig have ejet af bispestolen, men nævnes 1231 som dansk krongods. Koloniststedet Nørreskel er blevet anlagt 1763. Møllebro er første gang nævnt 1696, efter en forsvunden vandmølle/møllebro ved Bondeåen. Den 15. februar 1970 blev den hidtil selvstændige Bistoft Kommune indlemmet i Store Solt.

Noter 

Byer i Angel